Diari Oficial de la Generalitat Valenciana


Sumari del DOGV 407, del 21-07-1986 (1986/806779)

RESOLUCIÓ de 20 de juny de 1986, de la Direcció General d'Assistència Hospitalària i Especialitats Mèdiques, per la qual es delega l'exercici de determinades competències sobre Oficines de Farmàcia, en els Col legis Oficial de Farmacèutics d'Alacant, Castelló i Valencia.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   407

Data del DOGV
:   21-07-1986

Secció del DOGV
:   ALTRES DISPOSICIONS

Número del document
:   1986/806779


Data del document
:   20-06-1986

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 20 de juny de 1986, de la Direcció General d'Assistència Hospitalària i Especialitats Mèdiques, per la qual es delega l'exercici de determinades competències sobre Oficines de Farmàcia, en els Col.legis Oficials de Farmacèutics d'Alacant, Castelló i València.  
L'article quart del Decret 62/86, de 19 de maig de 1986, del Consell de la Generalitat Valenciana, autoritza a aquesta Direcció General a delegar, totalment o parcialment en els Col·legis Oficials de Farmacèutics, les competències contemplades en els articles primer, segon i tercer de l'esmentat text legal.   
L'experiència adquirida per aquestes Corporacions professionals en relació amb aspectes administratius de les Oficines de Farmàcia, aconsella d'encomanar-hi determinades actuacions, d'altra banda ja desplegades anteriorment per l'Administració de l'Estat.   
En atenció d'aquests motius, i d'acord amb les facultats conferides, i segons estableix l'article 68 de la Llei 5/83, de 30 de desembre, de Govern Valencià, aquesta Direcció General resol:   
Primer  
En virtut d'aquesta Resolució, es delega en els Col·legis Oficials de Farmacèutics d'Alacant, Castelló i València, l'exercici de les competències següents pertanyents a aquesta Direcció General:   
U Resolució d'expedients i atorgaments d'autoritzacions d'oficines de farmàcia, derivats del que preveuen els articles quart, cinqué, sisé, seté i vuité del Reial Decret 909/1978, de 14 d'abril.   
En tot cas, les autoritzacions acordades no produiran efecte fins que s'emeta l'Acta d?obertura i funcionament d' una Oficina de Farmàcia o del canvi de titularitat o cotitularitat, lliurada pels Serveis Territorials de Sanitat, els quals comprovaran el compliment dels requisits en cada supòsit.   
Els Col·legis Oficials de Farmacèutics comunicaran a aquesta Direcció General la incoació de qualsevol expedient relatiu a les autoritzacions a què fa referència aquest apartat, així com les resolucions recaigudes en l'expedient.   
Dos. Ordenació, amb caràcter general o especial, dels horaris de servei públic de les oficines de farmàcia, torns de guàrdia i servei d'urgència i els de vacances.   
Aquesta ordenació s'establirà atenent a les necessitats assistencials i sanitàries de la població, així com en funció de les característiques urbanes i geogràfiques a fi d'aconseguir la major eficàcia en l'assistència, i d'acord amb les instruccions concretes que, si s'escau, podrà dictar la Conselleria de Sanitat i Consum, a proposta d'aquesta Direcció General i escoltats els Col·legis Oficials de Farmacèutics, de la Comunitat Valenciana.  
Amb caràcter immediat els Col·legis Oficials posaran en coneixement d'aquesta Direcció General les mesures d'ordenació que s'hi adopten.   
Tres. Adoptar les mesures que calguen per tal de donar compliment al que disposa l'article 1r del Reial Decret 909/1978, de 14 d'abril.   
Aquestes actuacions es realitzaran sense perjudici de la funció inspectora que sobre el general compliment del mandat de l'esmentat precepte legal podrà exercir aquesta Direcció General.   
Els Col·legis Oficials de Farmacèutics donaran compte immediatament a la Direcció General d'Assistència Hospitalària i Especialitats Mèdiques de totes les mesures aplicades en relació amb aquest apartat.   
Segon  
En totes les resolucions i actes adoptats pels Col·legis Oficials de Farmacèutics, en l'exercici de les competències contemplades en aquesta Resolució, es farà constar expressament que s'hi realitzen per delegació.   
Contra aquests actes cabrà interposar Recurs d'Alçada davant l'Hble. Sr. Conseller de Sanitat i Consum, la resolució del qual esgotarà la via administrativa.   
Tercer  
El que disposa aquesta Resolució serà d'aplicació per a tots els expedients afectats per aquesta, iniciats a partir de l'entrada en vigor del Decret 62/1986, de 19 de maig, del Consell de la Generalitat Valenciana, tret d?aquells a què fa referència la Disposició Transitòria.   
València, 20 de juny de 1986.-  
El Director General d'Assistència Hospitalària i Especialitats Mèdiques:  
Francesc Martínez i Grau.